Καλό Χωριό Αγίου Νικολάου Λασιθίου

Για συνώνυμους οικισμούς στην Κρήτη δείτε: Καλό Χωριό Κρήτης

Το Καλό Χωριό αποτελεί έναν από τους οικισμούς της ομώνυμης κοινότητας του Δήμου Αγίου Νικολάου. Στην ελληνική απογραφή του 2011 απογράφηκαν στον οικισμό του Καλού Χωριού 353 κάτοικοι, ενώ στην Τοπική Κοινότητα Καλού Χωριού, που αποτελείται από τους οικισμούς Καλό Χωριό, Φορτί, Πύργος, Ίστρον και Βρυονήσι, απογράφηκαν 1.198 κάτοικοι.

Το Καλό Χωριό βρίσκεται 9 χιλιόμετρα νοτιοανατολικά του Αγίου Νικολάου, κτισμένο στη δυτική όχθη της κοιλάδας του ποταμού Ίστρωνα, σε υψόμετρο 50 μέτρων. Στην απέναντι όχθη βρίσκεται ο οικισμός Πύργος, ενώ βορειότερα και παραθαλάσσια βρίσκεται το Ίστρον και η βραχονησίδα Βρυονήσι.

Κοινότητα Καλού Χωρίου 

Εκτός από τον Καλό Χωρίο, η Κοινότητα Καλού Χωρίου Μιραμπέλλου περιλαμβάνει και τους οικισμούς Φορτί, Πύργος και Ίστρον. Η απογραφή του 2011 αναφέρει:

 Βρυονήσιον, το (0) (νησίς)
 Ίστρον, το (665)
 Καλόν Χωρίον, το (353)
 Πύργος, ο (87)
 Φορτί, το (93)

Συνολικά η κοινότητα έχει 1.198 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Ιωάννη Βάρδα.

Κοινοτάρχες Καλού Χωρίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καλού Χωρίου.

Ιστορικά στοιχεία 
Το Καλό Χωριό βρίσκεται κοντά στη θέση της αρχαίας πόλης Ιστρών ή Ίστρος. Στην παραθαλάσσια θέση Κατεβατή έχουν βρεθεί ερείπια αρχαίου οικισμού, ο οποίος ήταν το επίνειο της Ίστρου. Εκεί βρέθηκε τεμάχιο μαρμάρινης πλάκας με ανάγλυφες παραστάσεις των μαρτύρων Σεργίου και Βάκχου. Στη θέση Γερωντομουρί υπάρχουν ερείπια βυζαντινής εκκλησίας. Ο ποταμός Ίστρωνας ήταν την εποχή της Ενετοκρατίας το όριο ανάμεσα στη διοίκηση της Σητείας και στη διοίκηση του Χάνδακα, αλλά δεν αναφέρεται χωριό με το όνομα Ίστρωνας ή Νίστρωνας, όνομα με το όποιο σύμφωνα με το Ν. Σταυράκη ήταν γνωστό το χωριό μέχρι τις αρχές του 19ου αιώνα, στις ενετικές απογραφές. Στο παρελθόν, η περιοχή υπέφερε από τα έλη και έτσι της δόθηκε κατ' ευφημισμό το όνομα «Καλό Χωριό».

Η παλαιότερη μνεία στον οικισμό γίνεται στην αιγυπτιακή απογραφή του 1834, όταν αναφέρεται ως Καλό Χωριό με 10 χριστιανικές οικογένειες, ενώ αναφέρεται πάλι με το όνομα Ίστρωνας, όπου σημειώνεται ότι είναι γνωστός και ως Καλό Χωριό. Στην απογραφή του 1881 αναφέρεται ως Καλό Χωριό με κατοίκους 323 χριστιανούς και 1 Τούρκο και εντασσόταν στο δήμο Κριτσάς. Το 1925 ορίστηκε έδρα της κοινότητας Καλού Χωρίου και με το πρόγραμμα Καποδίστριας εντάχθηκε στον δήμο Αγίου Νικολάου.

Η δημογραφική πορεία του χωριού σύμφωνα με τις απογραφές:

Αθλητισμός 

Στο Καλό Χωριό εδρεύει ο «Αθλητικός Σύλλογος Πύργος Καλού Χωριού», ο οποίος εκπροσωπεί τον οικισμό του Καλού Χωριού στα τοπικά πρωταθλήματα της Ε.Π.Σ. Λασιθίου. Χρώματά του είναι το κόκκινο και το λευκό και έδρα του αποτελεί το γήπεδο Καλού Χωριού.

Υπήρξε ένα από τα ιδρυτικά σωματεία της Ε.Π.Σ. Λασιθίου. Αξιοσημείωτα, ο Α.Σ. Πύργος Καλού Χωριού έχει αγωνιστεί 3 φορές στο πρωτάθλημα της Δ΄ Εθνικής κατηγορίας τις χρονιές 1995-96, 1997-98 και 2004-05. Σε τοπικό επίπεδο έχει κατακτήσει 3 Πρωταθλήματα Ε.Π.Σ. Λασιθίου τις χρονιές 1994-95, 1996-97 και 2003-04 και έχει υπάρξει ισάριθμες φορές φιναλίστ του Κυπέλλου Ε.Π.Σ. Λασιθίου τις χρονιές 1994-95, 1997-98 και 2001-02.

Την τρέχουσα αγωνιστική περίοδο, 2020-21, αγωνίζεται στο πρωτάθλημα Β΄ Κατηγορίας Ε.Π.Σ. Λασιθίου.

Παραπομπές

Δήμος Αγίου Νικολάου
Χωριά του νομού Λασιθίου